Flugvélamatur hentar ekki öllum . mbl.is / Sverrir Í janúar eru margir í megrun en flugferðir geta reynst krefjandi fyrir fólk á sérstöku mataræði . Þar sem að Icelandair er eina íslenska flugfélagið var matseðill flugfélagsins skoðaður með tilliti til hins vinsæla ketó-mataræðis . Á ketó er áhersla lögð á fituríkan mat . Er mælt með því að borða mestmegnis fitu , svo prótín en afar lítið magn af kolvetnum er leyfilegt . Matseðill Icelandair er dæmigerður fyrir flugfélög en það er ekki óalgengt að kolvetni sé helsta uppistaðan í mat sem seldur er um borð í flugvélum . Fólk sem fylgir fituríka mataræðinu ketó ætti að geta keypt sér ólífur um borð en einnig hnetublöndu . Þegar kemur að stærri máltíðum er aðeins erfiðara að fylgja mataræðinu . Á matseðlinum er tapas snakkbox sem mætti mögulega borða , fyrir utan kexið . Einnig er boðið upp á skyr en það fer allt eftir því hvers konar skyr um ræðir hvort það sé í lagi á ketó . Falafel-salatið ætti einnig að vera óhentugt . Við þessa yfirferð kemur í ljós að best er að taka með sér nesti eða kaupa eitthvað í flugstöðinni . Margir á ketó-mataræðinu taka reglulega svindldaga . Borða til dæmis venjulega einn dag í viku . Ef sú er raunin og ferðalag á næstunni er líklega sterkur leikur að ferðast á þessum svokölluðu svindldögum .